**Канспект урока па беларускай мове**

**Тэма:** Аўтабіяграфія

**Мэта:** Фарміраванне ведаў пра асаблівасці аўтабіяграфіі як дзелавой паперы

**Задачы: 1.** Аднавіць і паглыбіць веды пра асноўныя прыметы афіцыйнага стылю;

**2**. Спрыяць засваенню асаблівасцей аўтабіяграфіі як дзелавой паперы;

**3**. Стварыць умовы для развіцця творчага мыслення, умення выбіраць асноўнае і значнае з уласнага жыцця; выхоўваць пачуццё павагі да сябе як асобы;

**Абсталяванне**: сшыткі, дошка, раздатачны матэрыял, падручнік.

**Ход занятка:**

**I.                  АРГАНІЗАЦЫЙНЫ МОМАНТ**

Добры дзень! Сёння ў нас з вамі дваццаць дзевятага листапада, панядзелак. Урок беларускай мовы.

Паглядзіце на тэму нашага ўрока і адкажыце, што мы павінны навучыцца рабіць сёння на ўроку?

Праверка дамашнягя задання.

**(**паўторым напісанне ў,  вызначым адрозненне паміж біяграфіяй і аўтабіяграфіяй, навучымся пісаць аўтабіяграфію).

**II.               Асноўная частка**

**2.1 АРФАГРАФІЧНАЯ ХВІЛІНКА.**

Акіян, гвардыя, здороўе, ваенны, незабудка, суддзя, струменьчык, штосьці, выязджаць, расчасаць, бясшумны.

**2.2 Правапіс на “У”,  “Ў”**

**2.3 Заданне на картцы**

*Устаўце літару у ці ў (самаправерка)*

Багаты \_раджай, моцнае здаро\_е, сказала \_ладзік\_, моцнае “\_ра”, вучыцца ва \_ніверсітэце, жанчына -\_рач, па\_ночна - \_сходняя \_скраіна, аквары\_м, рады\_с, пацярпе\_ ня\_дачу.

**2.4 ТЛУМАЧЭННЕ НОВАГА МАТЭРЫЯЛУ.**

Звернемся спачатку да паняцця “біяграфія”.

( Біяграфія- апісанне жыцця і дзейнасці чалавека, у якім на аснове фактычнага матэрыялу разглядаецца працэс фарміравання чалавечай асобы ў сувязі з грамадскімі адносінамі пэўнай гістарычнай эпохі.

Біяграфіі якіх пісьменнікаў мы ўжо разгледзелі на ўроках літаратуры? (Адказы вучняў)

Разнавіднасцю біяграфіі з’яўляецца аўтабіяграфія. Слова стала ўжывацца ў нашай мове праз пасрэдніцтва рускай, якая ў сваю чаргу ў пачатку 20 ст. запазычыла яго з французскай.

*Аўтабіяграфія- жыццкапісанне якой- небудзь асобы, складзенае асабіста і перададзенае ад імя першай асобы.*

Што даюць аўтабіяграфічныя звесткі пісьменніка чытачам? (Магчымасць лепш зразумець творчасць пісьменніка, задуму твора, умовы, у якіх ён напісаны, сувязь з жыццём аўтара. Гэта і прывязанасуць да рэальнага жыцця).

Якраз тое, што патрабуе аўтабіяграфія- перадаць асноўныя моманты жыццёвага і творчага шляху.

**2.5 ФІЗКУЛЬТХВІЛІНКА**

**2.6  Аўтабіяграфія**

Працягваем працу над аўтабіяграфіяй і разгледзім віды аўтабіяграфіі.

**Звычайная (чыстая):** Такія жыццяпісы пісьменнікаў сабраны ў кнігах. На жаль, такіх кніг з аўтабіяграфіямі зараз усё менш і менш.

**Творчая-** У ёй толькі прыблізна захоўваецца агульная  схема, праз выклаж жыццёвых фактаў выразна выяўляецца асоба чалавека.

**Аўтабіяграфія-** **дакумент**. Тут паказваюцца галоўныя этапы жыцця і дзейнасці.

**2.7** **Творчая аўтабіяграфія**

Каб мець уяўленне пра аўтабіяграфію , пазнаёмімся з іх узорамі.   Дадатак

**Пачатак творчай біяграфіі пісьменніка  Аляксея Пысіна**

Калі ўспамінаю маленства і свае раннія гады (нарадзіўся я 23 сакавіка 1920 года),   прыгадваю крыніцы. Мусіць, не было нідзе столькі крыніц, як у ваколіцах нашай вёскі Высокі Барок. Ці ты ў лузе, ці на папасе- усюды знойдзеш паблізу крынічку. То яна трапеча ў замшэлым пазелянелым зрубе, то струменіць  адкуль- небудзь з-пад горкі ці проста ўзнікае там, дзе конь капытом ступіў.

 І яшчэ ўспамінаюцца песні, якія спявалі ў нашай вёсцы. Хораша спявалі хлопцы і дзяўчаты. З тых дзён запалі ў душу і хвалююць “Ой,  у полі азёрушка”, “З-пад кораня вішня…” і многія іншыя чароўныя мелодыі.

 Не ведаю, калі пацягнулася рука, каб напісаць нешта ўласнае. Завёў сшытак, перапісаў туды “ўсё сваё” і … хаваў ад усіх.  Саромеўся паказаць сшытак сябрамі (каб не смяяліся), а тым болей настаўнікам. У час вучобы ў сямігодцы, а потым у Палужскай сярэдняй школе пачаў актыўна друкавацца ў Краснапольскім раённай газеце “Чырвоны сцяг”. Толькі гэта былі не вершы, а звычайныя селькораўскія допісы.

Па дарогах вайны ў шынялі і касцы прайшло маё юнацтва.

**2.8 Пытанні:**

На якія этапы свайго жыцця звярнуў увагу аўтар? (Дата і месца нараджэння, вучоба ў Палужскай сярэдняй школе, пачатак друку ў Краснапольскай раённай газеце “Чырвоны сцяг”(ппісаў спачатку не вершы, а селькораўскія допісы), дарогі вайны)

Ці можам мы аднесці гэтую біяграфію да дзелавога стылю? (Не можам). Чаму? (Бо ёсць разважанні).

**2.9 Аўтабіяграфія- дакумент**

 А зараз пазнаёмімся з аўтабіяграфіяй- дакументам. Дадатак

**АЎТАБІЯГРАФІЯ**

    Я, Паддубская Марыя Уладзіміраўна, нарадзілася 10 чэрвеня 1989 года ў горадзе Мінску ў сям’і служачых. Бацька, Уладзімір Пятровіч,- урач, працуе ў 10-й клінічнай бальніцы. Маці, Марыя Іванаўна, - бібліятэкар, працуе загадчыкам аддзела камплектавання літаратуры ў дзіцячай бібліятэцы.

      У 1996 годзе я пайшла ў першы клас сярэдняй школы № 146 г. Мінска. У школе з’яўлялася рэдактарам насценнай газеты “Крынічка”.  Адначасова вучылася ў музычнай школе №1 па класе цымбал.

У 2006 годзе я скончыла дзесяць класаў.

25   эрвеня 2006.        Паддубская

**2.10 Параўнанне дзвюх аўтабіяграфій.**

– Чым падобныя і чым адрозніваюцца аўтабіяграфіі ? (Ёсць асноўныя этапы жыцця, у першай прысутнічаюць назіранні).

Якая аўтабіяграфія напісана афіцыйным стылем? Дакажыце.( Мае форму маналога, пэўную форму, як любы афіцыйны дакумент, канкрэтныя дадзеныя, канкрэтны выклад, паслядоўны, лагічны.)

Якімі словамі- штампамі вы папоўнілі б лексіку дзелавога стылю? (Аўтабіяграфія, я нарадзіўся, я пайшоў у дзіцячы садок, школу)

Якая аўтабіяграфія больш падыходзіць пры паступленні? (Другая).

**III.           Заключная частка**

Работа з падручникам

**3.1 РЭФЛЕКСІЯ.**

1.     На ўроку я працаваў (актыўна/пасіўна)

2.     Сваёй працаў на ўроку я (задаволены/ не задаволены)

3.     Урок мне здаўся (кароткім/доўгім)

4.     За ўрок я (стаміўся/ не стаміўся)

5.     Матэрыял урока быў для мяне (зразумелым/ не зразумелым; карысным/ не карысным)

**3.2 ДАМАШНЯЕ ЗАДАННЕ**

З улікам прапанаванай схемы, узору і праведзенага трэнінгу напісаць аўтабіяграфію- дакумент.

Багаты \_раджай, моцнае здаро\_е, вучыцца ва \_ніверсітэце, па\_ночна - засходняя \_скраіна, аквары\_м, рады\_с, пацярпе\_ ня\_дачу.

Багаты \_раджай, моцнае здаро\_е, вучыцца ва \_ніверсітэце, па\_ночна - засходняя \_скраіна, аквары\_м, рады\_с, пацярпе\_ ня\_дачу.

Багаты \_раджай, моцнае здаро\_е, вучыцца ва \_ніверсітэце, па\_ночна - засходняя \_скраіна, аквары\_м, рады\_с, пацярпе\_ ня\_дачу.

Багаты \_раджай, моцнае здаро\_е, вучыцца ва \_ніверсітэце, па\_ночна - засходняя \_скраіна, аквары\_м, рады\_с, пацярпе\_ ня\_дачу.

Багаты \_раджай, моцнае здаро\_е, вучыцца ва \_ніверсітэце, па\_ночна - засходняя \_скраіна, аквары\_м, рады\_с, пацярпе\_ ня\_дачу.

Багаты \_раджай, моцнае здаро\_е, вучыцца ва \_ніверсітэце, па\_ночна - засходняя \_скраіна, аквары\_м, рады\_с, пацярпе\_ ня\_дачу.

Багаты \_раджай, моцнае здаро\_е, вучыцца ва \_ніверсітэце, па\_ночна - засходняя \_скраіна, аквары\_м, рады\_с, пацярпе\_ ня\_дачу.

Багаты \_раджай, моцнае здаро\_е, вучыцца ва \_ніверсітэце, па\_ночна - засходняя \_скраіна, аквары\_м, рады\_с, пацярпе\_ ня\_дачу.

Багаты \_раджай, моцнае здаро\_е, вучыцца ва \_ніверсітэце, па\_ночна - засходняя \_скраіна, аквары\_м, рады\_с, пацярпе\_ ня\_дачу.